CELEX: 62015TN0137
Language: lt
Date: 2015-03-24 00:00:00
Title: Byla T-137/15: 2015 m. kovo 24 d. pareikštas ieškinys byloje Parker Hannifin Manufacturing ir Parker-Hannifin/Komisija

8.6.2015   
            
            
               LT
            
            
               Europos Sąjungos oficialusis leidinys
            
            
               C 190/15
            
         2015 m. kovo 24 d. pareikštas ieškinys byloje Parker Hannifin Manufacturing ir Parker-Hannifin/Komisija
   
   (Byla T-137/15)
   (2015/C 190/19)
   Proceso kalba: anglų
   
      Šalys
   
   
      Ieškovės: Parker Hannifin Manufacturing Srl (Korsikas, Italija) ir Parker-Hannifin Corp. (Meifild Haitsas, Jungtinės Valstijos), atstovaujamos advokatų B. Amory, F. Marchini Camia ir É. Barbier de La Serre
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               pripažinti šį ieškinį priimtinu,
            
         
               —
            
            
               panaikinti ginčijamą sprendimą tiek, kiek juo nustatomi 1 8 59  949,04 EUR delspinigių,
            
         
               —
            
            
               arba sumažinti delspinigių sumą,
            
         
               —
            
            
               nurodyti Komisijai padengti savo ir ieškovių patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės nurodo vieną pagrindinį ir septynis papildomus ieškinio pagrindus.
   
               1.
            
            
               Pirmasis ieškinio pagrindas, susijęs su tuo, kad ginčijamas sprendimas yra ultra vires.
               
                           —
                        
                        
                           Ieškovės tvirtina, kad nėra teisinio pagrindo, leidžiančio nustatyti delspinigius, atsižvelgiant į tai, kad bauda buvo sumokėta per sprendime, kuriuo buvo skirta ši bauda, nustatytą terminą.
                        
                     
         
               2.
            
            
               Antrasis ieškinio pagrindas, susijęs su ginčijamo sprendimo nepakankamu arba visišku nemotyvavimu.
               
                           —
                        
                        
                           Ieškovės tvirtina, kad ginčijamame sprendime nenurodomi nei teisiniai, nei faktiniai pagrindai, kuriais šiuo atveju būtų grindžiami delspinigiai.
                        
                     
         
               3.
            
            
               Trečiasis ieškinio pagrindas, susijęs su proporcingumo principo pažeidimu.
               
                           —
                        
                        
                           Ieškovės tvirtina, kad delspinigių nustatymas yra neproporcingas atsižvelgiant į tokio pobūdžio netesybų tikslą.
                        
                     
         
               4.
            
            
               Ketvirtasis ieškinio pagrindas, susijęs su nediskriminavimo principo pažeidimu.
               
                           —
                        
                        
                           Ieškovės tvirtina, kad Komisija šiuo atveju nustatė 6 % delspinigius, nors kai ji dalį baudos grąžino ieškovėms, mokėjo 1,06 % palūkanas.
                        
                     
         
               5.
            
            
               Penktasis ieškinio pagrindas, susijęs su teisinio saugumo bei teisėtų lūkesčių principų pažeidimu.
               
                           —
                        
                        
                           Ieškovės tvirtina, kad remdamosi sprendimu, kuriuo skirta bauda ir deleguotuoju reglamentu jos negalėjo numatyti, kad šiuo atveju bus numatyti delspinigiai. Be to, jos tvirtina, kad jos teisėtai galėjo tikėtis, jog delspinigiai šiuo atveju nebus nustatyti.
                        
                     
         
               6.
            
            
               Šeštasis ieškinio pagrindas, susijęs su SESV 266 straipsnio ir teisės į veiksmingą teisminę gynybą pažeidimu.
               
                           —
                        
                        
                           Ieškovės tvirtina, kad ginčijamu sprendimu buvo pažeistas SESV 266 straipsnis, nes buvo panaikinta šio straipsnio nauda, ir kad juo buvo pažeista teisė į veiksmingą teisminę gynybą, nes nusprendusios ginti savo pagrindinę teisę teisme reikalauti žalos atlyginimo, ieškovės dabar turi mokėti akivaizdžiai neproporcingo dydžio delspinigius.
                        
                     
         
               7.
            
            
               Septintasis ieškinio pagrindas, susijęs su nepagrįstu praturtėjimu.
               
                           —
                        
                        
                           Ieškovės tvirtina, kad nustačius šioje byloje delspinigius Komisija nepagrįstai praturtėjo.
                        
                     
         
               8.
            
            
               Aštuntasis ieškinio pagrindas, susijęs su piktnaudžiavimu įgaliojimais.
               
                           —
                        
                        
                           Ieškovės tvirtina, kad šiuo delspinigių joms nustatymu visiškai nukrypstama nuo tikslų, kurių siekiama Komisijai suteikta teise nustatyti delspinigius.